Seyí̵né Gorɨxomɨ dɨŋí̵ nɨwɨkwí̵roro xí̵darɨgí̵ápɨ , ayí̵ naŋwí̵ o nánɨ rɨdɨyowá yarɨgí̵ápí̵nɨŋí̵ imónɨnɨ . Nionɨ seyí̵né omɨ píránɨŋí̵ oxí̵dí̵poyɨnɨrɨ nɨyunɨmáná seaíwapɨyarí̵ná ámá wí nɨpɨkíáná ragí̵ nionɨyá púí̵pɨ , ayí̵ iniɨgí̵ wainí̵ rɨdɨyowá seyí̵né yarɨgí̵ápɨ rí̵á ápiáwí̵ xwé owenɨrɨ seáyɨ e iwayɨmóí̵ápí̵nɨŋí̵ imónɨní̵árɨnɨ . Nionɨ nɨnɨpɨkíáná aí seyí̵né Gorɨxomɨ píránɨŋí̵ oxí̵dí̵poyɨnɨrɨ rɨxa seaíwapɨyiŋámɨ nɨpɨkíí̵á eŋagɨ nánɨ ananɨ nionɨ nɨgí̵ nímeáí̵pɨ nánɨ yayí̵ erɨ seyí̵né nánɨ yayí̵ erɨ emí̵árɨnɨ .
